**Информация за родители за общите предписания относно работата на училищата от 16.12.2020 г. до 10.01.2021 г.**

Скъпи родители,

скъпи настойници,

уважаеми дами и господа,

Текущата учебна година е под особено силното влияние на пандемията от коронавируса. Училищата се постараха през последните седмици и месеци да свършат добра работа и направиха всичко възможно за това, да могат да бъдат провеждани присъствени учебни занятия, за да бъде спазено и възможно най-добре изпълнено правото на образование, както и да се осигури съвместимост между професията и семейството.

Трябва да се предположи, че през почивните дни и към края на годината ще се срещат повече хора и оттам може да последва силно повишен брой на инфекции.

На 13.12.2020 г. министър-председателите на провинциите, заедно с федералния канцлер, взеха решение за по-строги мерки срещу инфекцията, чрез ограничаване на обществения и социалния живот.

Затова училищата също трябва да изпълнят своята обществена отговорност за ограничаване на пандемията от коронавируса и да редуцират работата си и, следователно, социалните контакти, доколкото това е възможно.

За саарландските училища важат следните общи предписания:

**От сряда, 16.12.2020 г., отпада задължителното присъствие в училище на всички класове и курсове до 10.01.2021 г. Това означава, че няма да се провеждат часове в училище за всички ученици, а вместо това ще се състои „учене от вкъщи“.**

За отделни ученици от 1 до 6 клас ще се предоставя на съответните места на учебните заведения, **преди обед, адаптирано педагогическо предложение в присъствена форма**. В отделни обосновани случаи това е възможно също и при ученици от 7 клас. Ако нямате възможността да гледате детето си вкъщи или нямате на разположение място за работа, което позволява обучението от вкъщи, можете да запишете детето си за училище най-късно до 15.12.2020 г.

**Предложението за доброволното целодневно училище** продължава да съществува за записаните за това ученици в същия обхват. **Занимания по време на ваканциите** в рамките на доброволното целодневно училище ще бъдат проведени по план, тъй като те са вече предвидени за периода от 21 до 23.12.2020 г. в училищния годишен план. Обратна връзка от родителите или настойниците за участие в доброволното целодневно училище и в заниманията по време на ваканцията трябва да се осъществи до 15.12.2020 г.

Горепосочените правила за отпадане на задължителното присъствие в училище от сряда, 16.12.2020 г., важат и за **задължителните целодневни училища**. Адаптираното педагогическо предложение на училището се състои преди обед. В обедната почивка по правило се предлага топъл обяд. В края на обедната почивка следват предложения за развлечения, краят на които обикновено е краят на учебния ден. Родителите или настойниците решават дали и доколко децата ще участват във вече посочените предложения.

За всички ученици, също и за учениците от началното училище, за целия им престой в училището, е валидно **задължителното носене на средство, покриващо устата и носa**, на местата, на които не може да бъде спазвана минималната дистанция от 1,5 метра.

За всички ученици, които учат от вкъщи, важи задължителното по принцип училищно образование. Това означава, че **всички ученици ще получат учебни материали за вкъщи по време на последните присъствени часове на 14 и 15.12.2020 г.** Учебните материали за „учене вкъщи“ за учениците от началните училища трябва да са преди всичко концентрирани върху дисциплините немски, математика и науки, а за учениците от 5 до 9 клас върху най-важните: немски, математика, чужд език, природни науки, както и върху обществени предмети. Учебните предложения за съответните завършващи класове трябва да се отнасят до отделните изпитни предмети. За учениците от 10 до 12/13 клас материалите от „учене от вкъщи“ са ориентирани главно според курсовата система, направена според графиката с акцент на подготовката за изпити. Задълбочени упражнения преди финалния изпит, с обратна връзка от съответните учители, трябва да бъдат на фокус.

Важно е „ученето от вкъщи“ да бъде съпроводено от учителите, както и учениците да бъдат достъпни.

Новото учебно съдържание може да бъде предмет за **оценка на успеваемостта** само след подходяща подготовка в рамките на обучение в класната стая. Вече планирани писмени работи за периода от 16.12.2020 г. до 10.01.2021 г. няма да бъдат извършени. Други оценявания на учениците могат да бъдат отложени.

Отделни **правила относно финалните изпити** през тази учебна година – особено относно отлагането на държавните зрелостни изпити – ще бъдат изпратени до училищата още през тази седмица.

Използването на дигиталните медии за активна подкрепа на обучението е особено препоръчително за завършващите класове или финалните курсове. За да се осигурят резултатите от работата, **функцията за видеоконференция на онлайн училище Саарланд OSS** може да се предложи като дигитален носител под формата на онлайн консултационен час. Освен това дистанционното обучение е възможно и под формата на дигитален график с фази на съвместно онлайн обучение.

В зависимост от начина, по който инфекцията се променя през следващите няколко седмици, изискванията за работа в училище ще бъдат коригирани. Разбира се, ще Ви информираме възможно най-рано през новата година за по-нататъшните изисквания за училищната работа от 11.01.2021 г.

С най-добри пожелания и благодаря за разбирането!

Въпреки всичко пожелавам на Вас и на Вашите семейства весели празници и щастлива Нова година.

С уважение,

По поръчка

Училищен ръководител